Henricus de Valencenis
Henricus de Valencenis, qui saeculo XIII ineunte floruit et urbis Valencenarum Franciae oriundus fuit, cum militibus quartae expeditionis sacrae Constantinopolim profectus est: ibi ut videtur canonicus meruit apud ecclesiam S. Sophiae. Historiam Francogallice scripsit rerum ab imperatore Henrico, Balduini successore, ab anno 1208 usque ad 1209 gestarum. Hoc opus continuationem praebet historiae conquisitionis Constantinopolitanae a Galfrido de Villa Harduini scriptae.